Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 25/1999. (VII. 6.) OM rendelethez
Paragraph Index: 895

1. A képzési cél A játék és szabadidő pedagógus szakirányú továbbképzési szak célja a felsőfokú óvónői, főiskolai vagy egyetemi szintű pedagógus oklevéllel rendelkezőknek olyan ismeretek nyújtása, készségek és képességek fejlesztése, amelynek eredményeként a továbbképzésben részt vevő pedagógus szakképzettségének megfelelő tevékenysége során, illetve emellett képes a különböző kulturális, sport, szociális, oktatási, nevelési és egyéb szolgáltató intézményekben létesített — gyermek és felnőtt — játék és szabadidős alkalmak, tevékenységek kezdeményezésére, megszervezésére és vezetésére; a játék- és szabadidős kultúra fejlesztésére, népszerűsítésére. Továbbá képes az oktatás-nevelés folyamatában a játék különböző formáit motiváló, személyiségfejlesztő eszközként használni, a játékról tanult ismereteket saját szakmai tudásának bővítése, fejlesztő munkája, pedagógiai gyakorlata során alkotó módon használni, valamint a szélesebb társadalmi környezettel hatékonyan együttműködni és az erőforrásokat mobilizálni. 1999/61. szám

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes